На основу члана 109. Закона о високом образовању (Службени гласник Републике Србије број 88/17, 27/18, 73/18, 67/19, 6/20, 11/21, 67/21), Препоруке Министарства просвете, науке и технолошког развоја број 612-00-01346/1/2020-06 од 17.9.2021. године), члана 81. Статута Факултета, захтева студената и предлога Студентског парламета Факултета, Наставно-научно веће Факултета, на седници одржаној дана године, донело је

**О Д Л У К У**

**о продужењу рока за завршетак студија**

I

Студентима **основних** **академских студија, мастер академских студија и докторских академских студија,** којима је истекао Законом о високом образовању прописани рок за завршетак студија (у двоструком, односно троструком броју школских година потребних за реализацију студијског програма) омогућава се да у школској 2021/2022. години задрже статус студента без уписа на нови студијски програм, односно да продуже студирање по започетом студијском програму, условима и правилима студирања за још једну школску годину.

II

Студенти основних академских студија из става I, приликом уписа као самофинансирајући студенти, плаћају износ од 3.000,00 динара по неположеном испиту, али не више од 28.000,00 динара.

Студенти мастер академских студија из става I, приликом уписа као самофинансирајући студенти, плаћају износ према броју ЕСПБ бодова за предмете које уписују (у вредности једног бода од 1.316,00 динара), али не више од 35.000,00 динара.

Студенти докторских академских студија из става I, приликом уписа као самофинансирајући студенти, плаћају износ према броју ЕСПБ бодова за предмете које уписују (у вредности једног бода од 2.170,00 динара), али не више од 40.000,00 динара.

III

Oдлукa ступа на снагу даном доношења од када ће се и примењивати.

IV

Одлуку доставити: декану Факултета, продеканима Факултета, секретару Факултета, Служби за наставу и студентска питања и Служби за опште и правне послове.

НАСТАВНО-НАУЧНО ВЕЋЕ ФИЛОЗОФСКОГ ФАКУЛТЕТА

Број:

У Нишу, 2021. године

ПРЕДСЕДНИК ВЕЋА

Проф. др Наталија Јовановић