Република Србија

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Број: 324/1-01

30. 09. 2021. године

**СВИМ ЧЛАНОВИМА НАСТАВНО-НАУЧНОГ ВЕЋА ФАКУЛТЕТА**

На основу члана 65. став 4. Закона о високом образовању заказујем **I (електронску седницу)** седницу НАСТАВНО-НАУЧНОГ ВЕЋА Филозофског факултета у Нишу**,** за **СРЕДУ, 6. ОКТОБАР 2021. ГОДИНЕ,** са почетком у **800** сати.

Потребан материјал за седницу налази се на интернет презентацији Факултета, гласање ће бити организовано **путем линка** који ће вам бити послат на имејл адресу.

За **I** седницу Наставно-научног већа Факултета предлажем следећи

**Д Н Е В Н И Р Е Д**

1. Разматрање и усвајање извода из записника са XV (електронске) седнице ННВ Факултета коja je одржанa 14. септембра 2021. године и XVI електронске седнице, која је одржана 20. септембра 2021. године
2. Доношење одлуке о усвајању Предлога расподеле броја места планираних за упис на ДАС филологије на Филозофском факултету Универзитета у Нишу у школској 2021/2022. години, на област страних филологија и област србистике
3. Доношење предлога одлуке о усвајању измена и допуна бр. 1 Плана набавки за 2021. годину
4. Доношење одлуке о утврђивању предлога за члана Научно-стручног већа за друштвено-хуманистичке науке Универзитета у Нишу
5. Доношење одлуке о утврђивању предлога за члана Научно-стручног већа за мултидисциплинарне студије Универзитета у Нишу
6. Доношење одлуке о усвајању измена и допуна студијског програма
7. Доношење одлуке о образовању комисије за оцену научне заснованости предложене теме докторске дисертацијe
8. Доношење одлуку о продужењу рока за завршетак студија
9. Доношење одлукe о прихватању позитивних рецензија
10. Доношење одлуке о одређивању рецензената за приспели рукопис
11. Доношење одлука о давању сагласности за ангажовање наставника за рад на другим високошколским установама и у гимназијама
12. Доношење одлукe о избору у истраживачко звање
13. Доношење одлукe о избору демонстратора
14. Разматрање и усвајање извештаја наставника и сарадника са научних скупова, конференција
15. Разматрање предлога о упућивању дописа Министарству просвете, науке и технолошког развоја у вези са условима уписа на факултете ученика који ће полагати општу, стручну или уметничку матуру
16. Разматрање захтева већа департмана, наставника, сарадника и студената и доношење одговарајућих одлука

Гласање је ОБАВЕЗНО за све чланове ННВ Филозофског факултета у Нишу.

У случају спречености да учествујете у гласању у обавези сте да то благовремено најавите и оправдате Служби за oпште и правне послове. Уколико то не учините, одбијаће се дневница за тај дан.

**ПРЕДСЕДНИК ВЕЋА**

Проф. др Наталија Јовановић

**О б р а з л о ж е њ е**

Дневног реда за I (електронску) седницу Наставно-научног већа Факултета, заказану за **СРЕДУ, 6. ОКТОБАР 2021. ГОДИНЕ,** са почетком у **800** сати.**,** са почетком у **800** сати.

**Т а ч к а 1.**

Потребно је да чланови Наставно-научног већа размотре и усвоје Извод из записника са XV (електронске) седнице ННВ Факултета, коja je одржанa 14. септембра 2021. године [link](Izvod%20iz%20zapisnika%20sa%20XV%20(elektronske)%20sednice%20%2014.%209.%202021..doc) и Извод из записника са XVI електронске седнице, која је одржана 20. септембра 2021. године [link.](Izvod%20iz%20zapisnika%20sa%20XVI%20(elektronske)%20sednice%20%2020.%209.%202021..doc)

**Т а ч к а 2.**

На основу одлуке Владе Републике Србије и одлуке Сената Универзитета у Нишу о броју студената који се могу уписати у прву годину докторских академских студија на Филозофском факултету Универзитета у Нишу, за школску 2021/2022. годину, у статусу буџетских и самофинансирајућих студената, планирано је да се на студијски програм Докторских академских студија филологије упише укупно 20 студената, од којих 3 у статусу студената који се финансирају из Буџета и 17 у статусу самофинансирајућих студената.

У међувремену, Филозофски факултет је, уместо реакредитације постојећег програма докторских академских студија, предао материјал за акредитацију два студијска програма: Докторских академских студија страних филологија и Докторских академских студија србистике. Комисија за акредитацију и проверу квалитета је, на седници одржаној 23. септембра 2021. године, донела одлуку о акредитацији ова два студијска програма докторских академских студија. Како је у току припрема Конкурса за упис на докторске академске студије, у коме ће бити приказана места за постојећи програм Докторских академских студија филологије, а очекује се да ће до почетка наставе Факултет добити решење о акредитацији ових студијских програма и да ће настава моћи да се реализује у складу са новоакредитованим програмима, Колегијум Филозофског факултета је на седници одржаној 27. септембра 2021. године утврдио предлог да се места планирана за ДАС филологије расподеле на следећи начин:

* ДАС страних филологија: 2 буџетска + 10 самофинансирајућих места (студијски програм је акредитован за 12 студената); и
* ДАС србистике: 1 буџетски + 6 самофинансирајућих студената (студијски програм је акредитован за 7 студената.

Потребно је да Наставно-научно веће Факултета донесе одлуку о усвајању Предлога расподеле броја места планираних за упис на ДАС филологије на Филозофском факултету Универзитета у Нишу у школској 2021/2022. години, на област страних филологија и област србистике. [link](PREDLOG%20PRERASPODELE%20BROJA%20MESTA%20ZA%20UPIS%20NA%20DAS%20STRANIH%20FILOLOGIJA%20I%20SRBISTIKE.docx)

**Т а ч к а 3.**

Потребно је да Наставно-научно веће Факултета донесе предлог одлуке о усвајању измена и допуна бр. 1 Плана набавки за 2021. годину. [link](Izmena%20br.%201%20Plana%20nabavki%20za%202021..doc)

**Т а ч к а 4.**

Потребно је да Наставно-научно веће, на предлог Колегијума Факултета, донесе одлуку о утврђивању предлога о именовању проф. др Јелисавете Тодоровић за члана Научно-стручног већа за друштвено-хуманистичке науке Универзитета у Нишу.

**Т а ч к а 5.**

Потребно је да Наставно-научно веће, на предлог Колегијума Факултета, донесе одлуку о утврђивању предлога о именовању проф. др Драгише Бојовића за члана Научно-стручног већа за мултидисциплинарне студије Универзитета у Нишу.

**Т а ч к а 6.**

**I** Потребно је да ННВ размотри и усвоји предлог Већа Департмана за комуникологију и новинарство да се изборни предмет *Дигитална фотографија у медијима* на трећој години ОАС Новинарства (акредитација из 2014. године) замени предметом *Фотографија у медијима*, који је акредитован у новом студијском програму као обавезни предмет. Замена је неопходна како би предметни наставник, доц. др Марија Вујовић могла оба предмета да реализује истовремено на првој години студија (обавезни) и на трећој (изборни). [link](Izmena%20studijskih%20programa/Novinarstvo.pdf)

**II** Потребно је да Наставно-научно веће донесе одлуку да се силабус предмета Психологија (6 ЕСПБ, наставник на предмету  проф. др Гордана Ђигић) замени силабусом предмета Психологија који представља саставни део новоакредитованих  студијских програма основних академских студија, ради уједначавања садржаја овог предмета на раније акредитованим и новоакредитованим програмима, што ће омогућити рационалнију организацију наставе овог  предмета у школским годинама у којима ће се реализовати настава на другој, трећој и четвртој  години студија по програмима који су раније акредитовани, и то у следећим студијским програмима: [link](Izmena%20studijskih%20programa/Psihologija)

* ОАС Англистика, акредитован 2014. године (Психологија је изборни предмет на четвртој  години студија)
* ОАС Историја, акредитован 2014. године (Психологија је изборни предмет на четвртој  години студија)
* ОАС Немачки језик и књижевност, акредитован 2018. године (Психологија је обавезни  предмет на другој години студија)
* ОАС Руски језик и књижевност, акредитован 2014. године (Психологија је изборни предмет на трећој години студија)
* ОАС Србистика, акредитован 2014. године (Психологија је изборни предмет на трећој  години студија)
* ОАС Француски језик и књижевност, акредитован 2013. године (Психологија је изборни  предмет на првој години студија)
* ОАС Француски језик и књижевност, акредитован 2020. године (Психологија је обавезни  предмет на трећој години студија)

**III** На предлог Већа Департмана за педагогију потребно је да Наставно-научно веће донесе одлуку да се на Департману за англистику, Департману за немачки језик и књижевност, Департману за руски језик и књижевност, Департману за српски језик и књижевност и Департману за француски језик и књижевност изврши замена силабуса предмета Педагогија силабусом који се реализује по реакредитованим студијским програмима. Наведени предлог је последица преклапања предмета Педагогија који се реализује по реакредитованим студијским програмима са истим предметом који се изводи на студијским програмима који су још увек актуелни по претходној акредитацији. [link](Izmena%20studijskih%20programa/Pedagogija)

**Т а ч к а 7.**

**I** Веће Департмана за србистику доставило је мишљење о испуњености услова за пријаву теме докторске дисертације и предложило образовање Комисије за оцену научне заснованости предложене теме докторске дисертације кандидаткиње мср АНЕ КРСТИЋ, студенткиње докторских академских студија филологије, под називом: *конгрУенција билингвалних говорника српског као наслеђеног језика у немачкој говорној средини*, у следећем саставу:

1. Др Јасмина Ђорђевић, ванредни професор Филозофског факултета Универзитета у Нишу, ужа научна област: Англистика, председник;
2. Др Бранимир Станковић, ванредни професор Филозофског факултета Универзитета у Нишу, ужа научна област: Српски језик;
3. Др Николета Момчиловић, доцент Филозофског факултета Универзитета у Нишу, ужа научна област: Немачки језик;
4. Др Ивана Митић, доцент Филозофског факултета Универзитета у Нишу, ужа научна област: Српски језик;
5. Др Мирјана Мирић, научни сарадник Балканолошког института САНУ, ужа научна област: Филологија.

Потребно је да ННВ донесе предлог одлуке који би се потом доставио Универзитету у Нишу на даље разматрање и усвајање.

**II** Веће Департмана за србистику доставило је мишљење о испуњености услова за пријаву теме докторске дисертације и предложило образовање Комисије за оцену научне заснованости предложене теме докторске дисертације кандидаткиње мср МИЛЕНЕ СТАНКОВИЋ, студенткиње докторских академских студија филологије, под називом: *ОХРИД У СРПСКОЈ И МАКЕДОНСКОЈ КЊИЖЕВНОСТИ 1814-1914.* у следећем саставу:

1. Др Горан Максимовић, редовни професор Филозофског факултета Универзитета у Нишу, ужа научна област: Српска књижевност 18. и 19. века, председник;
2. Др Данијела Костадиновић, ванредни професор Филозофског факултета Универзитета у Нишу, ужа научна област: Српска и компаративна књижевност;
3. Др Александар Пејчић, виши научни сарадник Института за књижевност и уметност у Београду, ужа научна област Српска књижевност 19. века.

Потребно је да ННВ донесе предлог одлуке који би се потом доставио Универзитету у Нишу на даље разматрање и усвајање.

**III** Веће Департмана за историју доставило је мишљење о испуњености услова за пријаву теме докторске дисертације и предложило образовање Комисије за оцену научне заснованости предложене теме докторске дисертације кандидата мср Бојана панића, студента докторских академских студија историје под називом: *КРУШЕВАЧКИ ОКРУГ ОД 1834. ДО 1842. ГОДИНЕ*, у следећем саставу:

1. Др Славиша Недељковић, редовни професор Филозофског факултета Универзитета у Нишу, ужа научна област: Историја;
2. Др Мирослав Пешић, ванредни професор Филозофског факултета Универзитета у Нишу, ужа научна област: Историја;
3. Др Милош Ђорђевић, ванредни професор Филозофског факултета Универзитета у Нишу, ужа научна област: Историја;
4. Др Урош Шешум, доцент Филозофског факултета Универзитета у Београду, ужа научна област: Историја српског народа у новом веку.

Потребно је да ННВ донесе предлог одлуке који би се потом доставио Универзитету у Нишу на даље разматрање и усвајање.

**Т а ч к а 8.**

На основу члана 109. Закона о високом образовању, Препоруке Министарства просвете, науке и технолошког развоја број 612-00-01346/1/2020-06 од 17.9.2021. године, захтева студената и предлога Студентског парламета Факултета, потребно је да Наставно-научно веће донесе одлуку о продужењу рока за завршетак студија:

Студентима **основних** **академских студија, мастер академских студија и докторских академских студија,** којима је истекао Законом о високом образовању прописани рок за завршетак студија (у двоструком, односно троструком броју школских година потребних за реализацију студијског програма) омогућава се да у школској 2021/2022. години задрже статус студента без уписа на нови студијски програм, односно да продуже студирање по започетом студијском програму, условима и правилима студирања за још једну школску годину.

Студенти основних академских студија из става I, приликом уписа као самофинансирајући студенти, плаћају износ од 3.000,00 динара по неположеном испиту, али не више од 28.000,00 динара.

Студенти мастер академских студија из става I, приликом уписа као самофинансирајући студенти, плаћају износ према броју ЕСПБ бодова за предмете које уписују (у вредности једног бода од 1.316,00 динара), али не више од 35.000,00 динара.

Студенти докторских академских студија из става I, приликом уписа као самофинансирајући студенти, плаћају износ према броју ЕСПБ бодова за предмете које уписују (у вредности једног бода од 2.170,00 динара), али не више од 40.000,00 динара. [link](file:///E:\Documents\disk%20d\MOJA%20DOKUMENTA\NASTAVNO%20NAUCNO%20VECE%202021%202022\I%20sednica,%206.%2010.%202021.%20godine\Produženje%20roka%20za%20završetak%20studija%202021..docx)

**Т а ч к а 9.**

Др Благица Златковић, редовни професор Педагошког факултета у Врању Универзитета у Нишу [link](Recenziije/Pedeset%20godina%20FF%20u%20Nisu%20-%20retrospektive,%20prakticne%20implikacije%20i%20vizija%20za%20buduce%20generacije%20psihologa%20i%20so.%20radnika/Blagica%20Zlatkovic.doc), др Петар Митић, ванредни професор Факултета спорта и физичког васпитања Универзитета у Нишу [link](Recenziije/Pedeset%20godina%20FF%20u%20Nisu%20-%20retrospektive,%20prakticne%20implikacije%20i%20vizija%20za%20buduce%20generacije%20psihologa%20i%20so.%20radnika/Petar%20Mitic.pdf) и др Милица Тошић Радев, доцент Филозофског факултета Универзитета у Нишу [link](Recenziije/Pedeset%20godina%20FF%20u%20Nisu%20-%20retrospektive,%20prakticne%20implikacije%20i%20vizija%20za%20buduce%20generacije%20psihologa%20i%20so.%20radnika/Milica%20Tosic.docx) написали су и доставили Факултету позитивне рецензије за зборник радова *Педесет година Филозофског факултета у Нишу – ретроспективе, практичне импликације и визија за будуће генерације психолога и социјалних радникA.*

Потребно је да ННВ донесе одлуку о прихватању позитивних рецензија.

**Т а ч к а 10.**

Веће Центра за стране језике предлаже ННВ Факултета да донесе одлуку о именовању проф. др Ставрулe Маврогени, ванреднoг професорa Универзитета Македонија у Солуну, Одсек за балканске и словенске студије источне Европе, др Ане Елаковић-Ненадовић, доцента Филолошког факултета Универзитета у Београду и др Кристине Митић, доцента Филозофског факултета Универзитета у Нишу, за монографију под називом: *Даривање и чаробно средство у грчким и српским народним бајкамА,* ауторадоц. др Тамаре Костић Пахноглу.

**Т а ч к а 11.**

**I** На основу члана 90. Закона о високом образовању („Сл. гласник РС“, бр. 88/2017, 73/2018, 27/2018 – др закон, 67/2019. и 6/2020. године – др. закони) члана 4. и члана 5. Правилника о условима и поступку давања сагласности за ангажовање наставника и сарадника у другој високошколској установи и код других послодаваца („Гласник Универзитета у Нишу“, број 7/2018) и члана 115. Статута Филозофског факултета, потребно је је да ННВ Факултета донесе одлуке о давању сагласности за ангажовање наставника (допунски рад) на другoм факултету, у школској 2021/2022. години:

1. Др БОЈАНИ ДИМИТРИЈЕВИЋ, редoвном професору, за извођење теоријске, практичне наставе и испита у склопу специјализације из *Медицинске психологије* (2 часа наставе недељно) на Медицинском факултету Универзитета у Нишу (са максималним акредитационим оптерећењем до 2);
2. Др МАРИНИ ХАЏИ ПЕШИЋ, редовном професору, за извођење теоријске, практичне наставе и испита у склопу специјализације из *Медицинске психологије* (2 часа наставе недељно) на Медицинском факултету Универзитета у Нишу (са максималним акредитационим оптерећењем до 2);
3. Др ЈЕЛИСАВЕТИ ТОДОРОВИЋ, редовном професору, за извођење наставе и испита из предмета: *Психологија* (2+0) обавезни предмет у првом семестру мастер академских студија, *Психологија* (3+0) обавезни предмет у трећем семестру мастер академских студија и *Психологија* (2+0) изборни предмет у четвртом семестру основних академских студија Природно-математичког факултета Универзитета у Нишу (коефицијент оптерећења 3)**;**
4. Др БРАНИСЛАВУ СТЕВАНОВИЋУ, редовном професору, за извођење испита из предмета *Политички систем,* на Правном факултету Универзитета у Нишу.
5. Др ДАНИЈЕЛИ ГАВРИЛОВИЋ, редовном професору, за извођење испита из предмета *Основи социологије са социологијом права*, на Правном факултету Универзитета у Нишу.
6. Др МИЛОШУ ЂОРЂЕВИЋУ, ванредном професору за извођење наставе и испита из предмета *Културно-историјске основе* *туризма* (2+1) изборни предмет у другом семестру основних академских студија и *Културно-историјске основе туризма Србије* (2+1) изборни предмет у другом семестру мастер академских студија Природно-математичког факултета Универзитета у Нишу (коефицијент оптерећења 2,5)
7. Др ЈЕЛЕНИ ПЕТРОВИЋ, ванредном професору, за извођење наставе и испита из предмета *Педагогија* (3+0) изборни предмет у шестом семеструосновних академских студија и *Педагогија* (2+2) обавезни предмет у првом семестру мастер академских студија Природно-математичког факултета Универзитета у Нишу (коефицијент оптерећења 2,25)
8. Др Драгани Павловић, ванредном професору, за извођење наставе и испита из предмета *Мултимедијалне комуникације* (3+2) на Мастер струковним студијама Мултимедијалне комуникационе технологије Академије техничко-васпитачких струковних студија. (коефицијент оптерећења 2).
9. Др селени станковић, ванредном професору, за извођење наставе и испита из предмета: *Француски језик 1* (2+1) изборни предмет у другом семестру основних академских студија и *Француски језик 2* (2+2) у првом семестру мастер академских студија Природно-математичког факултета Универзитета у Нишу (коефицијент оптерећења 2,75).
10. Др АЛЕКСАНДРИ ЛОНЧАР РАИЧЕВИЋ, ванредном професору, за извођење наставе и испита из предмета: *Фонетика и фонологија српског језика* (2+2) у I семестру I године основних академских студија Српски језик и књижевност на Одсеку за филологију Филолошко-уметничког факултета у Крагујевцу (коефицијент оптерећења 1,5).
11. Др ЈЕЛЕНИ ЛЕПОЈЕВИЋ, доценту, за извођење наставе и испита из предмета: *Руски језик 1* (1+1) изборни предмет у трећем семестру и *Руски језик 2* (1+1) изборни предмет у четвртом семестру, на основним академским студијама Машинско инжењерство, на Машинском факултету Универзитета у Нишу, у школској 2021/2022. години (коефицијент оптерећења, 1,33).
12. Др МАЈИ СТЕФАНОВИЋ, доценту, за извођење наставе и испита из предмета *Немачки језик 1* (1+1) у трећем семестру и *Немачки језик 2* (1+1) у четвртом семестру, на основним академским студијама Машинско инжењерство, на Машинском факултету Универзитета у Нишу, у школској 2021/2022. години (коефицијент оптерећења 1,33).

**II** II Сходно члану 202. Закона o раду *("Сл. гласник РС",бр. 24/2005, 61/2005, 54/2009, 32/2013, 75/2014, 13/2017,* *13/2017* - одлука УС, *113/2017* и *95/2018* – аутентично тумачење) потребно је да ННВ Факултета донесе одлуку о давању сагласности за допунски рад:

1. ЉиљанИ Марковић, вишем лектору, ради обављања послова наставника *Основа превођења* у Првој нишкој гимназији „Стеван Сремац“, за 11,11% радног времена, у школској 2020/2021. години.
2. НИНИ СУДИМАЦ, асистенту, ради обављања послова наставника *Реторике,* за 16,66%, у Првој нишкој гимназији „Стеван Сремац“, у школској 2020/2021. години.

**Т а ч к а 12.**

На основу члана 76. Закона о науци и истраживањима („Службени гласник РС“, број 49 од 8. јула 2019. године) Наставно-научно веће Филозофског факултета у Нишу треба да донесе одлуку о избору у истраживачко звање.

**За избор су предложене:**

1. ДРАГАНА ДИМИТРИЈЕВИЋ, мастер педагог, студент треће године Докторских академских студија педагогије, у звање *истраживач-приправник* за ужу научну област Педагогија; [link](Istrazivaci%20pripravnici/Dragana%20Dimitrijevic.pdf)
2. ДАНИЈЕЛА МИЛОШЕВИЋ, мастер педагог, студент треће године Докторских академских студија педагогије, у звање *истраживач-приправник* за ужу научну област Педагогија. [link](Istrazivaci%20pripravnici/Danijela%20Milosevic.pdf)

**Т а ч к а 13.**

На основу члана 86. Закона о високом образовању *(„Сл. гласник РС“, бр. 88/2017. и 27/2018 – др. закон, 73/2018, 67/2019, 6/2020 - др. закони, 11/2021 - аутентично тумачење, 67/2021 и 67/2021 - др. закони)* и члана 111. Статута Факултета, на предлог већа департмана, потребно је да ННВ донесе одлуке о избору:

1. МИЉАНЕ НИКОЛИЋ, студенткиње Мастер академских студија психологије, за демонстратора на Основним академским студијама психологије, у јесењем семестру 2021/2022. године; [link](Demonstratori/Miljana%20Nikolic.docx)
2. МИЛИЦЕ ТАСКОВИЋ, студенткиње Мастер академских студија психологије, за демонстратора на на Основним академским студијама психологије, Основним академским студијама социјалне политике и социјалног рада и Основним академским студијама педагогије, у јесењем семестру 2021/2022. године, у јесењем семестру 2021/2022. године; [link](Demonstratori/Milica%20Taskovic.docx)
3. НИКОЛЕ ДОЈЧИНОВИЋА, студента Докторских академских студија Медији и друштво, за демонстратора на Основним академским студијама новинарства и Основним академским студијама Комиуицирање и односи са јавношћу, у јесењем семестру 2021/2022. године; [link](Demonstratori/Nikola%20Dojcinovic.docx)
4. МаријЕ Будимски, студенткиње Мастер академских студија англистике, за демонстратора на Основним академским студијама англистике, у школској 2021/2022. години; [link](Demonstratori/Marija%20Budimski.docx)
5. ТАТЈАНЕ ЛЕПОЈЕВИЋ ГРУЈИЋ, студенткиње треће године Основних академских студија немачког језика и књижевности, за демонстратора на Основним академским студијама немачког језика и књижевности; [link](Demonstratori/Tatjana%20Lepojevic%20Grujic.docx)
6. ТАМАРЕ НИКОЛОВ, студенткиње четврте године Основних академских студија немачког језика и књижевности, за демонстратора на Основним академским студијама немачког језика и књижевности и на нематичним департманима; [link](Demonstratori/Tamara%20Nikolov.docx)
7. ИВАНА ДИНИЋА, студента четврте године Основних академских студија немачког језика и књижевности, за демонстратора на Основним академским студијама немачког језика и књижевности и на нематичним департманима; [link](Demonstratori/Ivan%20Dinic.docx)

**Т а ч к а 14.**

Потребно је да ННВ усвоји извештај:

* Проф. др Драгане Павловић о студијском боравку на Универзитету у Тенесију. [link](Izvestaj%20Knoxville%20-%20Dragana%20Pavlovic.pdf)

**Т а ч к а 15.**

Потребно је да Наставно-научно веће размотри предлог Колегијума Факултета да се Министарству просвете, науке и технолошког развоја упути допис у вези са условима уписа на факултете ученика који ће полагати општу, стручну или уметничку матуру. [link](Dopis%20Ministarstvu%20u%20vezi%20sa%20drzavnom%20maturom.docx)

**Т а ч к а 16.**

Потребно је да чланови Наставно-научног већа размотре захтеве већа департмана, наставника, сарадника и студената и донесу одговарајуће одлуке. [link](Zahtevi)